கேள்வி: கிருபானந்த வாரியார் - வாழ்க்கைக் குறிப்பு பற்றி தகவல் சொல்.
பதில்: இவரது இயற்பெயர் கிருபானந்த வாரி. தமிழ்நாடு இன்றைய வேலூர் மாவட்டம் உள்ள காட்பாடிக்கு அருகில் பாலாறு அமைந்துள்ள காங்கேயநல்லூர் என்னும் சிற்றூரில் 25 ஆகத்து 1906 அன்று மல்லையதாசருக்கும், மாதுஸ்ரீ கனகவல்லி அம்மையாருக்கும் பிறந்த பதினொரு பிள்ளைகளில் நான்காவது மகனாகப் பிறந்தார். ஐந்தாவது வயதில் திருவண்ணாமலையில், பாணிபாத்திர தேவர் மடத்தில் சிவலிங்க தாரணம் செய்விக்கப்பெற்றார். வாரியார் சுவாமிகள் அமிர்தலட்சுமியைத் தனது 19-ஆவது வயதில் கல்யாணம் புரிந்தார்.
கேள்வி: கிருபானந்த வாரியார் - சொற்பொழிவு ஆற்றல் என்பது என்ன?
பதில்: தனது சங்கீத ஞானத்தால் அவர் கதாகாலட்சேபம் செய்யும் பொழுது திருப்புகழ், தேவாரம், திருவாசகம் முதலான தோத்திரப்பாக்களை இன்னிசையுடன் பாடினார். தன் தந்தையின் வழியில் வாரியார் சுவாமிகள் தமது 15-ஆம் வயதிலிருந்தே சொற்பொழிவு செய்யும் திறம் உடையவரானார். 19-ஆம் வயதிலிருந்தே தனியாகப் புராணப் பிரசங்கங்கள் செய்யத் தொடங்கினார். அவருடைய பிரசங்கங்கள் பெரும்பாலும் பேச்சு வழக்கை ஒட்டியே அமைந்திருந்த காரணத்தால், பாமர மக்களது உள்ளம் கவர்ந்தவரானார். அவரது "ஆன்மிக மொழி" பாமரர்களுக்கும் புரியும் விதமாக வேதாந்த உண்மைகளையும் சிந்தாந்தக் கருத்துகளையும் கூறியது. சுவாமிகள் தமிழோடு சைவ சித்தாந்தம் பெரும்புலமை பெற்றவர். அவருடைய சொற்பொழிவுகள் அநேகமாக நாடக பாணியில் இருக்கும். இடையிடையே குட்டிக் கதைகள் வரும். நகைச்சுவையும் நடைமுறைச் செய்திகளையும் நயம்படச் சொல்வதும் இவருக்குரிய சிறப்பியல்புகளாகும்.
கேள்வி: கிருபானந்த வாரியார் - எழுதிய நூல்கள் பற்றி தகவல் சொல்.
பதில்: வாரியார் சுவாமிகள், சாதாரணமாக எழுதப் படிக்கத் தெரிந்த பாமர மக்களும் புரிந்து கொள்ளும்படியாக 500-இக்கும் மேற்பட்ட ஆன்மிக மணம் கமழும் கட்டுரைகள் எழுதியுள்ளார். அவர் இயற்றியுள்ள நூல்கள் ஏறத்தாழ நூற்றைம்பது ஆகும். அவற்றுள் சிவனருட்செல்வர், கந்தவேள் கருணை, இராமகாவியம், மகாபாரதம் ஆகியவை சிறப்பாகக் குறிப்பிடத்தக்கவை. கேட்கும் செவிக்கும் கற்கும் சிந்தைக்கும் இன்பம் பயக்கும் அவரது சொற்பொழிவுகளுள் 83 சொற்பொழிவுகள் குறுந்தகடுகளாக வந்துள்ளன. குழந்தைகளுக்கு, "தாத்தா சொன்ன குட்டிக்கதைகள்' என்ற நூலை அவர் எழுதினார். பாம்பன் குமரகுருதாச சுவாமிகள்களின் வாழ்க்கை வரலாற்றையும் வாரியார் எழுதியுள்ளார். படிமம்:Kirupanandha Variyar 2006 stamp of India.jpg
கேள்வி: கிருபானந்த வாரியார் - மறைவு குறித்து விரிவாக சொல்லுங்கள்.
பதில்: ஆன்மீகச் சொற்பொழிவுகளுக்காக 19 அக்டோபர் 1993 அன்று ஐக்கிய இராச்சியம் தலைநகர் இலண்டன் பயணமான வாரியார், அதன்பின் உடல்நலக் குறைவால் தாயகம் திரும்ப எண்ணி நவம்பர் 7 அன்று விடியற்காலையில் வானூர்தி வழியே மகாராட்டிரம் தலைநகர் மும்பை (தற்போது மும்பை) அடைந்தார். அங்கிருந்து மதராசு மாநகரை (தற்போது சென்னை) அடைய மற்றொரு வானூர்தியில் ஏறினார். அப் பயண முடிவுக்கு முன் ஒரு கட்டத்தில் தமக்கு அருகிலிருந்த அன்பர் ஒருவரிடம் "திருப்பதியைத் தாண்டிவிட்டோமா?" என்று வினவினார். அவர் "ஆமாம் சாமி" என்றதும் “அடுத்தது திருத்தணிதானே?” என்று வினவிய சிறிது நேரத்தில் முருகன் பெயரைச் சொல்லியவாறே இயற்கை எய்தினார். அப்போது அவருக்கு 87 அகவை நிரம்பியிருந்தது. அவர் பயணித்த வானூர்தி சென்னை பன்னாட்டு வானூர்தி நிலையம் வந்தடைந்ததும் அவரது உடல் காங்கேயநல்லூருக்குக் கொண்டுசெல்லப்பட்டு எரியூட்டப்பட்டது. 2000-ஆம் ஆண்டில், சரவண பவன் (உணவகம்) நிறுவனர் பி. இராஜகோபால் (தொழிலதிபர்) , ''வாரியார் சுவாமிகள் ஞானத் திருவளாகம்'' என்ற பெயரில் ஒரு கோவிலை, காங்கேயநல்லூரில் நிறுவினார்.